Battelle Memorial Institute har netop sikret sig en syv-årig kontrakt til at modificere kommercielle lastbiler og SUV’er til de amerikanske specialstyrker. Kontrakten er sikret...

Battelle Memorial Institute har netop sikret sig en syv-årig kontrakt til at modificere kommercielle lastbiler og SUV’er til de amerikanske specialstyrker. Kontrakten er sikret gennem den amerikanske specialoperationskommando – Special Operations Command (SOCOM).

Kontrakten har en værdi på USD 170 mio. og er aftalt som en kontrakt med uendelig levering/uendelig antal enheder til at en fastpris, som spænder over syv år.

Helt konkret går kontrakten ud på modificering af kommercielle lastbiler og SUV’er til de amerikanske specialstyrker, så køretøjerne bibeholder deres ydre design, men modificeres med panserværn, heavy-duty fjedersystem, bremser, kommunikationsudstyr og punkterfrie dæk.

Potentielt set kan aftalen omfatte 556 køretøjer, hvoraf 396 kan være armerede køretøjer og 160 køretøjer vil være ikke-armerede. De fleste af køretøjerne omfatter Toyota Land Cruiser af modeller 76 og 79. Men Toyota Hilux og Ford Ranger er desuden blandt de køretøjer som er omfattet af kontrakten til de amerikanske specialstyrker.

SOCOM er kontraktudsteder, og det forventes at størstedelen af arbejdet vil foregå på Battelle’s faciliteter i Ohio, USA. Den estimerede afslutningsdato for kontrakten er sat til juli, 2023.